《春日杂书》
宋代·林之奇

昨日为雨备，今晨天乃风。
障风谨自保，通夕雪迷空。
备一常失计，尽备力不供。
因之置不为，拱手受祸凶。
当为不可让，任彼万变攻。
筑室如金石，何劳计春冬。
此道简且安，古来家国同。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。